आंगनबाड़ी केन्द्रों पर मिली अनियमितताएं
उपखंडक्षेत्र के कई आंगनबाड़ी केन्द्रों को गुरुवार को महिला एवं बालविकास परियोजना अधिकारी वीरसिंह मीना ने आकस्मिक निरीक्षण किया जिसमें कई केन्द्रों पर भारी अनियमितताएं पाई गई है।
इस संबंध में महिला पर्यवेक्षक, स्वयं सहायता समूह एवं मानदेय कर्मियों को नोटिस थमाए गए है। महिला एवं बालविकास परियोजना अधिकारी मीना ने गुरुवार को आंगनबाड़ी केन्द्र मांचडी प्रथम, बालघाट प्रथम एवं बालघाट द्वितीय का आकस्मिक निरीक्षण किया गया। निरीक्षण के दौरान मांचडी प्रथम पर पंजीकृत 25 बच्चों में से 9 बच्चे मौजूद मिले। पोषाहार आपूर्ति करने वाले स्वयं सहायता समूह द्वारा पूरक पोषाहार की पूर्ति नहीं की गई थी तथा बालघाट प्रथम द्वितीय पर पूरक पोषाहार तो मिला लेकिन उसका वितरण नहीं किया गया तथा पोषाहार निर्धारित प्रिंटेड पाउचों में नहीं पाया गया। परियोजना अधिकारी मीना ने बताया कि इस संबंध में महिला पर्यवेक्षक, स्वयं सहायता समूह तथा मानदेय कर्मियों को नोटिस जारी किए गए हैं।
hin_Deva hin_Deva hin_Deva